આ અંગે મળતી માહિતી અનુસાર કેન્દ્ર અને રાજ્ય સરકારના સહોયગથી સુરત જિલ્લાના માંગરોળ તાલુકાનાં શાહ ગામે 70 એક્કર વિસ્તારમાં 120 કરોડના ખર્ચે ફૂડ એગ્રો ઇન્ફ્રાસ્ટ્રક્ચર ફૂડ પાર્ક તૈયાર કરવામાં આવ્યો હતો જેનું લોકાર્પણ રાજ્યના મુખ્યમંત્રી વિજય રૂપાણી અને કેન્દ્રના ફૂડ ઈન્ડસ્ટ્રીઝ હરસીમરત કૌર તેમજ સાધવી નિરંજના જ્યોતિ હાજર રહ્યા હતા આ કાર્યક્રમમાં જિલ્લા પંચાયતના પ્રમુખ પ્રીતિબેન પટેલનું નામ આમંત્રણ પત્રિકામાં નહીં છપાતા તેમજ તેમને આમંત્રણ શુધ્ધા આપ્યું નહીં હોય તેઓ આ કાર્યક્રમમાં ગેરહાજર રહેતા ફરી જિલ્લા ભાજપના રાજકારણનો આંતરિક વિખવાદ સામે આવ્યો છે. બે મહિલા કેન્દ્રિય મંત્રીની હાજરીમાં કાર્યક્રમ યોજાવાનો હોય આવા સમયે મહિલા પ્રમુખને જ ભૂલી જતાં ભારે ચકચાર મચી ગઈ હતી. અગાઉના કાર્યક્રમમાં ચલથાણ ખાતે સ્થાનિક ધારાસભ્ય અને મંત્રી ઈશ્વર પરમારનું નામ જ તખ્તી પર લખવામાં આવ્યું ણ હતું આ અંગે પ્રીતિબેન પટેલનો સંપર્ક કરવાનો પ્રયત્ન કર્યો હતો. પરંતુ સંપર્ક થઈ શક્યો ન હતો.